b'\n_START_ARTICLE_\nKari Alenius\n_START_PARAGRAPH_\nKari Petteri Alenius (s. 28. lokakuuta 1966 Rovaniemi) on Oulun yliopiston historian professori, joka on perehtynyt erityisesti Baltian historiaan ja etnisten suhteiden ja v\xc3\xa4hemmist\xc3\xb6jen historiaan. My\xc3\xb6s mielikuvat ja niiden merkitys ihmisyhteis\xc3\xb6jen v\xc3\xa4lisiss\xc3\xa4 suhteissa sek\xc3\xa4 psykologisen sodank\xc3\xa4ynnin historia ovat h\xc3\xa4nen tutkimuksensa kohteina. H\xc3\xa4nen professuurinsa teht\xc3\xa4v\xc3\xa4ala on kulttuurinen ja kansainv\xc3\xa4linen vuorovaikutus._NEWLINE_Alenius kirjoitti ylioppilaaksi Rovaniemen Ounasvaaran lukiosta 1985, valmistui filosofian kandidaatiksi 1991, filosofian lisensiaatiksi 1993 ja v\xc3\xa4itteli filosofian tohtoriksi 1996 Oulun yliopistossa. Lis\xc3\xa4ksi h\xc3\xa4n opiskeli Tarton yliopistossa 1990. Alenius on ty\xc3\xb6skennellyt Oulun yliopiston historian laitoksen palveluksessa amanuenssina 1992 ja 1995\xe2\x80\x931997, tutkijana 1993\xe2\x80\x931995, dosenttina vuodesta 1997, yliassistenttina 1998\xe2\x80\x932014, m\xc3\xa4\xc3\xa4r\xc3\xa4aikaisena professorina 2001\xe2\x80\x932002 ja professorina vuodesta 2014 alkaen. H\xc3\xa4n toimii samalla Oulun yliopiston historia-, kulttuuri- ja viestint\xc3\xa4tieteiden tutkimusyksik\xc3\xb6n johtajana. P\xc3\xa4\xc3\xa4ty\xc3\xb6ns\xc3\xa4 ohessa h\xc3\xa4n on toiminut Pohjois-Suomen historiallisen yhdistyksen sihteerin\xc3\xa4 vuosina 1995\xe2\x80\x932015. Suomen historiallisen seuran tutkijaj\xc3\xa4seneksi h\xc3\xa4net valittiin 1995.'